વડોદરા ક્રાઇમ બ્રાન્ચે શંકાસ્પદ વ્યક્તિની રોકડ સાથે ધરપકડ કરી હતી. તે વ્યક્તિ પાસેથી 31 લાખ રૂપિયાથી વધારેની બંધ થયેલી 500 અને 1000ની ચલણી નોટો મળી આવી હતી. પુછપરછ કરતા તે વ્યક્તિ વૈકુંઠ પવાર ઉર્ફે દબંગ હોવાનું બહાર આવ્યું હતું. તે વડોદરા મહાનગર સેવા સદનનાં વોર્ડ 14ના ભાજપના કાઉન્સીલર વિજય પવારનો ભાઇ હોવાનું બહાર આવ્યું હતુ. વિજય પવાર કાઉન્સિલર હોવા ઉપરાંત કન્સ્ટ્રક્શન લાઇન સાથે પણ જોડાયેલ છે. જો કે પવાર બ્રધર્સને બચાવવા માટે ભાજપ અગ્રણીઓએ દોડધામ ચાલુ કરી હતી.